Europsko vijeće traži intenzivnije pripreme na svim razinama za posljedice i sve moguće ishode povlačenja Ujedinjene Kraljevine

Europsko vijeće (članak 50.), 13. prosinca 2018.

1.Uvod

Ujedinjena Kraljevina odlučila je napustiti Europsku uniju i pokrenula postupak predviđen člankom 50. Ugovora o Europskoj uniji. To postaje stvarnost za nešto više od 100 dana, osim ako se odluka povuče ili to razdoblje jednoglasno produlji. Komisija izražava žaljenje zbog te odluke, ali je poštuje. Kao što je istaknuto u Komisijinoj prvoj Komunikaciji o pripremama za Brexit od 19. srpnja 2018., odluka Ujedinjene Kraljevine izazvat će znatne poremećaje, neovisno o predviđenom scenariju. Komisija je zbog toga uporno pozivala europske građane, poduzetnike i države članice da se pripreme za sve moguće scenarije, procijene relevantne rizike i planiraju njihovo ublažavanje.

Komisija je u svojoj drugoj Komunikaciji o pripremama za Brexit od 13. studenoga 2018. pokrenula akcijski plan za izvanredne situacije. Izvanredne mjere najavljene u akcijskom planu jednostrane su mjere za smanjenje štete i mogu samo ublažiti najteže posljedice povlačenja bez sporazuma. Pregovarači Komisije i Ujedinjene Kraljevine usuglasili su 14. studenoga 2018. uvjete Sporazuma o povlačenju. Komisija je 22. studenoga 2018. odobrila konačnu verziju Sporazuma o povlačenju. Europsko vijeće (članak 50.) potvrdilo je 25. studenoga 2018. Sporazum o povlačenju i pozvalo Komisiju, Europski parlament i Vijeće da poduzmu potrebne korake kako bi se zajamčilo uredno povlačenje kad Sporazum 30. ožujka 2019. stupi na snagu.

Komisija je 5. prosinca 2018. donijela dva prijedloga odluka Vijeća o potpisivanju i sklapanju Sporazuma o povlačenju, kako bi ga EU mogao sklopiti i ratificirati u nadolazećim tjednima. Europsko vijeće (članak 50.) potvrdilo je 13. prosinca 2018. da prihvaća Sporazum o povlačenju i da ga namjerava ratificirati. Ujedinjena Kraljevina ratificirat će Sporazum o povlačenju u skladu s vlastitim ustavnim odredbama. Komisijin cilj i prioritet i dalje je da obje strane ratificiraju Sporazum o povlačenju.

Europsko vijeće (članak 50.) zatražilo je 13. prosinca 2018. i intenzivnije pripreme na svim razinama za posljedice i svaki mogući ishod povlačenja Ujedinjene Kraljevine. U ovoj Komunikaciji objašnjavaju se mjere koje je Komisija slijedom toga poziva donijela danas, 19. prosinca 2018., zajedno s drugim iznimno važnim koracima za provedbu njezina akcijskog plana za izvanredne situacije.

2.Komisijin akcijski plan za izvanredne situacije

Komisija zbog neizvjesnosti postupka ratifikacije u Ujedinjenoj Kraljevini i u skladu sa zaključcima Europskog vijeća (članak 50.) od 13. prosinca nastavlja hitnu provedbu svojeg akcijskog plana za izvanredne situacije. Komisija je danas donijela sve zakonodavne prijedloge i delegirane akte koje je najavila u tom akcijskom planu. Nacrti preostalih provedbenih akata koje je najavila bit će spremni najkasnije do 15. veljače 2019. kako bi se moglo na vrijeme glasati u nadležnim odborima.

Uz blisku suradnju s državama članicama Komisija je nastavila koordinirati planove na razini EU-a i na nacionalnoj razini. U paketu mjera koji je Komisija donijela i opisala u ovoj Komunikaciji uzeti su u obzir rezultati razgovora s predstavnicima država članica. Taj je paket mjera dopuna mjerama pripravnosti koje su već poduzete, kako je navedeno u drugoj Komunikaciji o pripremama.

Komisija poziva Europski parlament i Vijeće da hitno donesu predložene mjere. Države članice trebale bi ubrzati svoje pripreme za sve scenarije odlaska Ujedinjene Kraljevine.

Komisija traži od država članica i da se suzdrže od sklapanja bilateralnih sporazuma te dogovora i rasprava s Ujedinjenom Kraljevinom jer bi to moglo utjecati na postupak ratifikacije, u većini slučajeva ne bi bilo u skladu s pravom Unije, moglo bi dovesti i do neravnopravnosti među državama članicama, a otežalo bi i buduće Unijine pregovore o novom partnerskom odnosu s Ujedinjenom Kraljevinom. Vrlo je važno jedinstveno pristupiti pripremama za izvanrednu situaciju, kao što je to učinjeno sa Sporazumom o povlačenju.

3.Poduzimanje mjera

Kako je navedeno u drugoj Komunikaciji o pripremama za Brexit, izvanredne mjere donesene na svim razinama trebale bi biti u skladu sa sljedećim načelima:

·izvanrednim mjerama ne bi se smjele nadomještati koristi članstva u Uniji niti uvjeti prijelaznog razdoblja predviđenog u Nacrtu sporazuma o povlačenju,

·trebale bi biti privremene naravi. Komisija je za mjere koje je danas donijela predložila rokove u skladu sa specifičnostima stanja u određenom sektoru,